62024CO0450_INF
2025 m. vasario 10 d. Teisingumo Teismo (devintoji kolegija) nutartis
[Cudu] (
i
)
(Byla C-450/24)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Europos Sąjungos pagrindinių teisių chartijos 17 straipsnis – Teisė į nuosavybę – Pamatinis sprendimas 2005/212/TVR – Nusikalstamu būdu įgytų lėšų, nusikaltimo priemonių ir turto konfiskavimas – Nacionalinės teisės nuostatos, kuriose numatyta, kad atitinkama valstybė narė konfiskuoja turtą, naudotą vykdant nusikalstamą veiką, kurią sudaro neteisėtas tranzitu gabenamų prekių iškrovimas – Trečiajam asmeniui priklausantis turtas“
Teismų bendradarbiavimas baudžiamosiose bylose – Pamatinis sprendimas dėl nusikalstamu būdu įgytų lėšų, nusikaltimo priemonių ir turto konfiskavimo – Taikymo sritis – Konfiskavimas – Sąvoka – Nacionalinė priemonė, pagal kurią valstybės naudai konfiskuojamas sąžiningam trečiajam asmeniui priklausantis turtas, naudotas neteisėtai iškraunant tranzitu gabenamas prekes – Nacionalinio teismo nustatyta priemonė, susijusi su nusikalstama veika, lemianti galutinį areštuoto turto atėmimą – Įtraukimas – Pagrindinės teisės – Nuosavybės teisė – Nacionalinės teisės nuostatos, pagal kurias leidžiama valstybės naudai konfiskuoti sąžiningam trečiajam asmeniui priklausantį turtą, naudotą vykdant nusikalstamą veiką, kurią sudaro neteisėtas tranzitu gabenamų prekių iškrovimas – Neleistinumas
(Europos Sąjungos pagrindinių teisių chartijos 17 straipsnio 1 dalis; Europos Parlamento ir Tarybos direktyvos 2014/42 2 straipsnio 4 punktas; Tarybos pamatinio sprendimo 2005/212 3 konstatuojamoji dalis ir 2 straipsnio 1 dalis)
(žr. 26–31 punktus ir rezoliucinės dalies 1 punktą)
Rezoliucinė dalis
2005 m. vasario 24 d. Tarybos pamatinio sprendimo 2005/212/TVR dėl nusikalstamu būdu įgytų lėšų, nusikaltimo priemonių ir turto konfiskavimo 2 straipsnio 1 dalis, siejama su Europos Sąjungos pagrindinių teisių chartijos 17 straipsnio 1 dalimi,
turi būti aiškinama taip:
pagal ją draudžiamos nacionalinės teisės nuostatos, pagal kurias leidžiama konfiskuoti priemonę, naudotą vykdant nusikalstamą veiką – neteisėtai iškraunant tranzitu gabenamas prekes, kai ši priemonė priklauso sąžiningam trečiajam asmeniui.
(
i
)	Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.